Legal Document

Category: 5

Text:
76. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 300840/15528 της 3/15 Ιουλ. 1963 (ΦΕΚ Β΄ 307) Περί ορισμού μέλους Επιτροπής Εμπειρογνωμόνων. Έχοντες υπ’ όψει: 1)Τας διατάξεις του Α.Ν. 1671/51 «περί Υπουργικού Συμβουλίου και Υπουργείων» ως ετροποποιήθη και συνεπληρώθη δια του Νόμ. 3076/54. 2)Τας διατάξεις του Ν.Δ. 3070/54 «περί οργανώσεως των Υπηρεσιών του Υπουργείου Εμπορίου». 3)Τας διατάξεις του Ν.Δ. 3095/54 «περί οργανώσεως και λειτουργίας της Υπηρεσίας Κρατικών Προμηθειών». 4)Τας διατάξεις της υπ’ αριθ. 49381/9/16.12.55 αποφάσεως του Υπουργού των Οικονομικών περί εκτελέσεως και εφαρμογής των διατάξεων του υπ’ αριθ. 3095/54 Ν.Δ/τος «περί οργανώσεως και λειτουργίας της Υ.Κ.Π. κλπ.» 5)Τας διατάξεις του Β.Δ. 866/30.12.60 «περί Οργανισμού του Υπουργείου Εμπορίου», ως και τας τοιαύτας του Β.Δ. 437/62. 6)Την υπ’ αριθ. 55900/21.11.60 απόφασιν ημών «περί συγκροτήσεως και αρμοδιοτήτων Επιτροπών Εμπειρογνωμόνων της τέως Υπηρεσίας Κρατικών Προμηθειών, ως αύτη ετροποποιήθη δια των υπ’ αριθ. 292701/7698/5.6.61 και 295727/9031/22.6.61 ομοίων, αποφασίζομεν: Τροποποιούντες και συμπληρούντες την υπ’ αριθ. 295727/9031/22.6.61 απόφασιν ημών, ορίζομεν όπως εις τας δια της ανωτέρω υπ’ αριθ. 53990/21.11.60 αποφάσεως συσταθείσας μονίμους Επιτροπάς Εμπειρογνωμόνων, αρμοδιότητος Δ΄ και Ε΄ Τμημάτων τέως Υπηρεσίας Κρατικών Προμηθειών μετέχη ως μέλος οσάκις αύται επιλαμβάνονται θεμάτων αρμοδιότητος του Δ΄ Τμήματος της Γ΄ Δ/νσεως Κρατικών Αγορών, ο Τμηματάρχης τούτου λόγω της σοβαρότητας των θεμάτων, ως και του μεγάλου αριθμού αυτών. Η παρούσα ισχύουσα από 1.7.63, δημοσιευθήτω δια της Εφημερίδος της Κυβερνήσεως.